Diari Oficial de la Generalitat Valenciana


Sumari del DOGV 5468, del 12-03-2007 (2007/3112)

RESOLUCIÓ de 5 de març de 2007, de la Direcció General d'Administració Autonòmica, per la qual s'adjudiquen destinacions als participants en el Concurs General de Trasllats núm. 63/06-L per a la provisió de llocs de treball de naturalesa laboral, grups C i C/D, amb mobilitat horitzontal, i es convoca els adjudicataris al curs d'adaptació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5468

Data del DOGV
:   12-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/3112


Data del document
:   05-03-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * professió administrativa
    * administració regional
    * funcionari
    * concurs administratiu

Per Resolució de 7 de juliol de 2005, de la Direcció General d'Administració Autonòmica, publicada en el DOGV núm. 5.304, de data 17 de juliol de 2006, es convoca Concurs General de Trasllats núm. 63/06-L, per a la provisió de llocs de treball de naturalesa laboral, grups C i C/D, amb mobilitat horitzontal.
La Comissió Avaluadora va formular, en data 15 de desembre de 2006, proposta definitiva de resolució en compliment del que preveu la base setena de l'esmentada Convocatòria.
Per tant, en exercici de les competències que en matèria de personal i funció pública atribueix l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, aquesta Direcció General resol:
Primer. Adjudicació de destinacions, cessament i preses de possessió
Es fan públiques les puntuacions obtingudes pels participants en el Concurs General de Trasllats núm. 63/06 L i, en conseqüència, s'adjudiquen amb destinació definitiva els llocs de treball relacionats en l'annex de la present Resolució.
El personal que ocupa lloc de treball i ha obtingut destinació en el present Concurs, cessarà d'ofici el dia 1 d'abril de 2007.
Igualment, cessarà d'ofici l'1 d'abril de 2007 el personal que estiga ocupant un lloc de treball adjudicat en el present Concurs.
L'acte de presa de possessió, a què queden convocats els adjudicataris, tindrà lloc el 2 d'abril de 2007, a les 09,00 hores, a la Conselleria de Justícia, Interior i Administracions Públiques, Direcció General d'Administració Autonòmica, Servei de Provisió de Llocs, c/ Miquelet núm. 5, 2n, 46877 València.
Els efectes econòmics i administratius seran del dia de la presa de possessió.
Segon. Convocatòria del curs d'adaptació, característiques, règim, calendari i horari
De conformitat amb la base onzena de la Convocatòria, es convoquen els dos adjudicataris que han obtingut destinació en aquest Concurs, corresponent a categoria professional diferent de la seua procedència, a la realització del curs d'adaptació a celebrar a València, amb una duració de 15 hores, corresponents a les matèries següents:
- Motivació laboral.
- Qualitat en la prestació del servei públic.
L'adscripció del personal convocat al curs té caràcter definitiu, per la qual cosa no s'admetran canvis excepte per motius de força major degudament justificats. Amb aquesta finalitat, haurà de sol·licitar-se per escrit amb la suficient antelació a la Direcció General d'Administració Autonòmica, la qual els resoldrà.
Per a la superació del curs d'adaptació, caldrà l'assistència, com a mínim, del 85% de la duració total del curs.
Lloc, dates i horari:
Aulari de l'IVAP, Passeig de l'Albereda, núm. 11 de València.
Dies 21, 22 i 23 de març de 2007.
Horari: 09,00 a 14,00 hores.
Tercer. Recursos
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà al de la publicació de la present Resolució.
València, 5 de març de 2007.- El director general d'Administració Autonòmica: Miguel Antonio Crespo Marzal.